Source: https://www.bozponline.sk/33/komentar-k-zp-122-mzda-a-nahrada-mzdy-vo-sviatok-uniqueidmRRWSbk196FPkyDafLfWAC8laH3xR2zeyvetkjV6m9bPmU1APJkMcg/?serp=1&version_year=2018&uri_view_type=18
Timestamp: 2019-05-21 07:38:20+00:00
Document Index: 888411

Matched Legal Cases: ['§ 134', '§ 134', '§ 144', '§ 122', '§ 252', '§ 252', '§ 252', '§ 230', '§ 231', '§ 122']

4.4.2018, JUDr. et Mgr. Jozef Toman, PhD., Zdroj: Verlag Dashöfer
a mzdové zvýhodnenie najmenej 100% jeho priemerného zárobku.
Novela Zákonník práce účinná od 1.5.2018 zvyšuje výšku mzdového zvýhodnenia z 50% priemerného zárobku zamestnanca (určeného podľa § 134) na 100% priemerného zárobku zamestnanca (určeného podľa § 134).
Zamestnancovi, ktorý nepracoval preto, že sviatok pripadol na jeho obvyklý pracovný deň, patrí náhrada mzdy v sume jeho priemerného zárobku, ak mu mzda ušla pre sviatok (ide o zamestnanca odmeňovaného hodinovou mzdou).
U zamestnanca, ktorý je odmeňovaný mesačnou mzdou, sa sviatok, ktorý pripadne na jeho obvyklý pracovný deň, považuje za odpracovaný deň, za ktorý mu patrí mzda. Tomuto zamestnancovi náhrada mzdy za sviatok nepatrí. V kolektívnej zmluve alebo v pracovnej zmluve možno dohodnúť, že aj u zamestnanca, ktorý je odmeňovaný mesačnou mzdou, sa bude postupovať podľa prvej vety, t. j. že mu patrí náhrada mzdy.
K ods. 4: [Neospravedlnené zameškanie zmeny a mzda alebo náhrada mzdy za sviatok]
Náhrada mzdy za sviatok alebo mzda podľa odseku 3 druhej vety nepatrí zamestnancovi, ktorý neospravedlnene (k neospravedlnenému zameškaniu práce viď. § 144a ods. 6)
zamešká pracovnú zmenu bezprostredne predchádzajúcu sviatku,
zamešká časť pracovnej zmeny bezprostredne predchádzajúcej sviatku,
zamešká pracovnú zmenu bezprostredne nasledujúcu po sviatku,
zamešká časť pracovnej zmeny bezprostredne nasledujúcej po sviatku,
zamešká pracovnú zmenu nariadenú zamestnávateľom na sviatok,
zamešká časť pracovnej zmeny nariadenej zamestnávateľom na sviatok.
K ods. 5: [Zohľadnenie mzdy za prácu vo sviatok]
Zákonník práce umožňuje aby sa zamestnávateľ s vedúcim zamestnancom (všetky úrovne) mohol dohodnúť v pracovnej zmluve, na tom, že u dohodnutej mzdy sa už prihliada na prípadnú prácu vo sviatok.
V nadväznosti na to mzdové zvýhodnenie ani náhradné voľno za prácu vo sviatok v tomto prípade vedúcemu zamestnancovi nepatria. (Zamestnancovi bude patriť len dosiahnutá mzda).
Komentár k ZP§ 122aMzdové zvýhodnenie za prácu v sobotu
Novela Zákonník práce od 1.5.2018 zavádza mzdové zvýhodnenie za prácu v sobotu. Samotná výška mzdového zvýhodnenia je v čase od 1.5.2018 do 30.4.2019 ovplyvnená § 252m.
Od 1.5.2018 do 30.4.2018: platí § 252m písm. a) bod 1 - mzdové zvýhodnenie najmenej v sume 25 % minimálnej mzdy v eurách za hodinu podľa osobitného predpisu.
Osobitný predpis: nariadenie vlády SR, ktorým sa ustanovuje suma minimálnej mzdy na príslušný rok. Základom pre rok 2018 je suma 2,759,- eura/hod /a z nej príslušné percento/.
Od 1.5.2018 do 30.4.2018: platí § 252m písm. a) bod 2 - mzdové zvýhodnenie najmenej v sume 20 % minimálnej mzdy v eurách za hodinu podľa osobitného predpisu.
2a) u zamestnávateľ pôsobí odborová organizácia (§ 230 ZP): je to dohodnuté v kolektívnej zmluve (§ 231 ZP),
2b) u zamestnávateľa nepôsobí odborová organizácia: je to dohodnuté v pracovnej zmluve + tento zamestnávateľ k 31. decembru predchádzajúceho kalendárneho roka zamestnával menej ako 20 zamestnancov.
Posudzuje sa ten stav, ktorý je k 31.12. a neposudzuje sa priemerný evidenčný stav zamestnancov.
K ods. 3: [Práca v sobotu]
Ak ide o pracoviská s nočnými zmenami /pozn. nočná zmena viď. 90 ods. 7: pracovná zmena, ktorej prevažná časť spadá do času medzi 22. hodinou a 6. hodinou/ § 122a automaticky nevychádza z tzv. kalendárnej soboty ale z rozvrhu pracovných zmien, a teda sobota spravidla začína v iný čas ako 0:00 v sobotu. Napr. ak prvá ranná zmena v týždni nastupuje o 8:00, pre účely mzdového zvýhodnenia sobota začína o 8:00 v sobotu a končí sa o 8:00 v nedeľu. Sobota je z hľadiska Zákonníka práce vnímaná ako doba – začne jej začiatkom a skončí o 24 hodín neskôr, t.j. v tomto prípade v nedeľu o 8:00 (7:59....).
Na pracoviskách kde nie sú nočné zmeny, napr. len ranná zmena (6:00 – 14:30), prípadne ranná a odpoludňajšia zmena (napr. 6:00 – 14:00 a 14:00 – 22:00) sa sobota riadi kalendárnym dňom (0:00 – 24:00).
K ods. 4: [Dohoda o zohľadnení práce v sobotu v mzde vedúceho zamestnanca]
Zákonník práce umožňuje aby prípadná práca v sobotu (t.j. tá čo môže nastať, ale nie je…